الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد آآ ما زلنا بنتكلم في موضوع صفات النفوس
وازاي الانسان يتعرف على هذه النفس التي بين جنبيه؟ لكي يحسن التعامل معها. معرفة الانسان لنفسه بتسهل عليه جدا التعامل معها. اما يعرف ايه المشكلة اللي هو بيواجهها؟ ويعرف ازاي
ايه خطر المشكلة ديت؟ وازاي يتعامل معها؟ يختصر على نفسه محاولات كتير فاشلة في التعامل مع هزه النفس. كنا المرة اللي فات اتكلمنا عن آفة في آآ الدرس اللي فات اللي هو درس ازاي تقنع نفسك بالالتزام؟ وقلنا ان مشكلة النفس
ان هي مش بتقتنع ان هي اصلا تمشي في اي طريق. لغاية ما تعرف هي ماشية فيه ليه. واحنا عايزين ايه من الطريق دوت؟ وانا قصاد الطريق ده محاسيب اصلا طريق تاني. والطريق التاني دوت كان فيه مصالح. وكان فيه حاجات فوايد بالنسبة لها. ايه هو الطريق الجديد؟ ايه هو اللي بيقدمه الطريق
جديد ليشجعني كمان مش امشي فيه ده انا هسيب قصاده الطريق القديم وناقشنا القضية ديت في درس ازاي تقنع نفسك بالالتزام. النهاردة عشان نكون محددين هنتكلم في الصفتين بس في النفس. ويا رب الوقت يكفي. صفتين في النفس. وهي من اخطر الصفات اللي بتخلي الانسان
ايمن الكعبل في طريقي الى الله. يتعطل. هي صفات معطلة. واحيانا بتكون مانعة اصلا. يعني ممكن تمنعك من دخول الطريق او غالبا هي صفات بتخلي اللي ماشية في الطريق يتعطل جامد. هم الصفتين. الصفة الاولى الملل. الصفة التانية العجلة
النفس فيها الصفتين دول. ملولة عجولة. ملولة لا تسبت على شيء. ما تعرفش تكمل الاخر. سريعة الملل. سريعة الفتور عجولة هو ربنا قال لنا كده خلق الانسان من ايه؟ من عجل. فدي جبلة فيها. انها تستعجل دائما. تعال نشوف بقى كل صفة من دول سواء
الملل او العجلة هي اسبابها. ايه خطورتها؟ وازاي الانسان يتعامل مع الصفة ديت؟ عشان نبقى محددين جدا. فركز معي ان الموضوع دوت قد يكون فيه نجاتك. وقد يكون هو ده السبب اللي انت بسببه بقى لك سنين متعطل بقالك سنين متكعبل. بقالك سنين مش عارف تاخد قرار مش عارف انت ليه
ما وصلتش في النهاية للي انت كنت بتحلم به في التزامك. حاجات كتير ممكن الكلام النهاردة يجاوب لك عليه. الملل. الملل في العادة بيكون سبب الملل دوت احد الاسباب الاتية. اما الالف يعني الانسان بيعمل عبادة معينة
الف العبادة ديت. بعد فترة بعد يحصل له ملل. والملل دوت ادى به ان هو حصل له فتور في العبادة دي. او انقطاع عنها خلاص بقى زاهد فيها. ما بقاش عنده الحماس اللي كان في الاول. احيانا الملل بيأتي الانسان من ان هو كان عايز حاجة معينة
وما وصلهاش. فيحصل له ملل. لان هو اصلا ماشي علشان الحاجة ديت مسلا واحد كان بيطلب العلم عشان يوصل لمنزلة معينة في العلم. ما وصلش بقى له مدة كبيرة ما وصلش. هيحصل له ايه؟ ملل. يمل من الايد
الطريق واحد كان عايز سمع عن الصلاة ان هي لها اثار كتيرة في اصلاح النفس والسعادة والراحة والكلام دوت. بقى له زمان بيصلي. لسه ما وصلش الحالة اللي هو بيسمع عنها ديت حصل له ملل من العبادة. طبعا صاحبنا دوت الكلام معه سهل. ينبغي الانسان ان يعرف ان هو اصلا بيتعبد
ربنا سبحانه وتعالى اصلا لكي يدخل الجنة وينجو من النار. مش عشان تحقق مصالح معينة من العبادة. كون المصالح ديت بتحصل فده فضل من ربنا. لكن الاصل يا اخوانا ان احنا بنعبد ربنا لانه يستحق العبادة. لانه امرنا بزلك. يعني انا دلوقتي بصلي
وصلت انت بقى للحالة دي ما وصلتش هتفضل تصلي. لان انت مأمور انك تفضل تصلي. كون ربنا بقى اكرمك بالحالات الجميلة اللي وصل لها السلف بسبب سبب الصلاة ده كرامة من ربنا اداك هدية دنيوية لكن ممكن يكون ربنا مأخر عليك الموضوع ده لحكمة او مش حيدوهلك خالص حتى
يهمك الامر ده مش هو ده اللي انت تنشغل به. انت مش هتعامل ربنا عشان هتديني ايه في الدنيا. انما انت ترجو منه امرا في الاخرة. وده حاصل لك اكيد ده هيحصل لك. سواء حصلت لك الثمرات الدنيوية او ما حصلتلكش. واخد بالك؟ واحد كان تخلينا نكمل اصل الكلام ده بص
والعجلة اصلا مرتبطين ببعض. عشان كده انا حبيت اقول الصفتين دول في درس واحد. هتجد في حاجات كده مشتركة بين الملل والعجل. لكن خلاصة يعني بغض النظر عن الاسباب ان هو في النهاية ان ده بيؤدي الى حاجة من من الايه؟ من النتايج ديت. اما الانسان بيترك الطاعة خالص. او ان
ان الانسان بيفطر جدا في العبادة ديت. بعد ما كان بيعملها بالجد واجتهاد ومواظب عليها وبيعملها بكميات كبيرة. يبتدي يقطع. ويبتدي يقلل ويبتدي يبتدي يريح فبيحصل له بقى الفتور. النبي عليه الصلاة والسلام قال لكل عمل ايه؟ شرة
يعني تسخن كده. ولكل شرة فترة فتور. فمن كانت فترته الى سنته فقد رشد. ومن كانت فترته الى غير زلك فقد يعني ازا حصل لك فتور بس الفتور ده كان في المستحبات يعني يوم ما نزلت قوي نزلت في المستحبات
ما وصلتش لدرجة انك انت بدأت تفعل محرم او تترك واجب. لو كان الوضع على كده يبقى كويس. يبقى انت لسه في السنة. لكن وصل بك الفتور انك انت سبت واجب. او فعلت محرم. يبقى احنا بنتكلم دلوقتي مش في فتور. زي حالة
انتكاس بدأت تجيب الناحية التانية بتفعل المعاصي او بتترك الواجبات. لكن خلينا نفترض ان احنا في الحالة الايه؟ الكويسة. ان احنا بيحصل لنا في المستحبات ان غالبا الواجبات والحاجات ديت بيبقى في دافع لها انك انت بتخاف انك انت تتركها فبالتالي بتعملها خوفا يعني حتى
لو انت مليت بتضطر تعملها انك انت خايف انك انت تترك الواجب. ما فيش حد مسلا بيسيب صلاة فريضة ممكن يبقى صعب. لكن ممكن يسيب قيام الليل عادي جدا. ممكن يسيب
طلاب العلم ممكن يسيب قراءة القرآن. لان هو حاسس ان دي مستحبات مش مهمة قوي يعني. يعني لو ما عملتهاش هيحصل ايه؟ مش هيحصل حاجة. يا عم ده مستحب. فدايما الفتور في الغالب يأتي في الايه
يأتي في المستحبات. فيؤدي انك انت يا اما بتقلل جدا. او بيحصل لك انقطاع اصلا عن العبادة. او ما بيحصلكش لا تقلل ولا تنقطع. لكن يتحول اداء الى اداء بارد للغاية. خلاص انك انت في حاجة خلتك تمل. فالملل ده بيحولك الى شيء روتيني بقى. بدأت بتؤدي العبادة بشكل
ممل شكل روتيني. ما في اي شعور ولا احساس ولا تدبر ولا خشوع. اللي بتصحى فيه بتنام فيه وخلاص. المطلوب مننا ايه؟ نصلي كزا. نصلي كزا. نصوم بنصوم لكن يوم صيامك زي يوم فطرك صلاتك زي القرآن زي الجرايد. ما بقاش فيه اي روح في العبادة بسبب قضية الايه؟ قضية الملل. وبالتالي
الانسان اكيد مش هيحصل ثمرات العبادة. لا الثمرات الاخروية الكاملة هيحصل ثمرات لكن ثمرات ضعيفة. لان العبادة فقدت الايه الروح بتاعتها وهي الخشوع والتدبر والسكينة والطمأنينة. ويبتدي يصاحبنا يعني اه حتى الثمرات الدنيوية مش هتحصل. لان
الثمرات الدنيوية انما بتحصل لمن يؤدي العبادة بكمالها وتمامها. يعني لما تجد مثلا واحد يسمع ان آآ الرجل يأتي للنبي عليه الصلاة والسلام يقول يا رسول الله اجعل لك آآ اجعل آآ آآ نصف او ربع دعائي او صلاتي صلاة عليك يقول هذا خير وان زدت فهو خير. يقول له
نص الزكر بتاعي صلاة عليك. تمام؟ يقول له اخلي كله كل حياتي اقعد اصلي عليك بس. قال ازا تكفى همك ويغفر ايه؟ ويغفر زنبك. لكن اي الصلاة التي تنفع. مش مجرد ان انت بتردد كده باللسان اللهم صلي على محمد اللهم صلي وسلم وخلاص. مش هي دي اللي هتحسسك مش هي دي اللي هتوصلك للسمرة ديت
انما حسن اداء هذه الصلاة من تمام التوقير للنبي عليه الصلاة والسلام. من تمام يعني اجلال النبي عليه الصلاة والسلام. الشعور بمعاني هذا الذكر يعني في حالة تفاعل مع الذكر هي اللي بتؤدي للثمرة ديت. فلو انسان تحول معه العمل الى روتيني بيبتدي اثر وما يحصلش. زي بعض مثلا يقول لك ايه انا اعمل اعمل
زي ما انا عايزه بالليل اقول سبحان الله وبحمده ميت مرة وخلاص. مش هو الحديس قال غفرت له ذنوبه وان كانت مثل زبد البحر. خلاص اعمل اللي انت عايزه في الليلة قلت سبحان الله وبحمده
سبحان الله العظيم ميت مرة وشكرا كده ونام وانت مطمن. مين قال لك ان اثر الذكر ده بيحصل لهذا الذاكر بشكل روتيني؟ لا لا لازم تفهم كويس ان كل المعلقة على الزكر ليست في الزكر الباهت انما في الزكر الزي فيه حضور قلب وفيه تدبر. الانسان لو قال سبحان الله وبحمده اصلا مائة مرة بما
الشكل اللي يرضي ربنا اصلا تاني يوم مش هيعصي ربنا. لانه سيمتلئ قلبه اجلالا وتعظيما ومهابة لله. وده هيأثر في سلوكه. لكن لو ما قصرش الذكر ده في سلوكه يبقى مش هو ده الزكر اللي ايه؟ الموعود به الاجر الكبير دوت. انا عايز اقول ان الملل ممكن يدمر لك حاجات كتير. ممكن يخليك حتى وانت بتعمل عبادة
ما فيش لها ثمرة لانك انت بدأت توديها بشكل بارد باهت ليس له ما فيش معنى للعبادة خلاص. راحت المعاني الجميلة. ازا الملل افة خطيرة جدا تواجه السائر الى الله. خليك بقى تنقطع عن طلب العلم. تنقطع عن قراءة القرآن. آآ تنقطع عن يعني تبتدي تقلل في النوافل. امر صعب جدا. طيب
خلينا نركز بقى على الايه؟ قضية العلاج والا فالخطر مفهوم. لكن دايما دايما التركيز بيبقى على وبعدين يعني طب اعمل ايه مع المشكلة؟ المشكلة ديت. في حاجة اسمها حل استباقي. يعني ايه حل استباقي؟ يعني الوقاية خير من العلاج. يعني اصلا انا لي ايه اللي يوصلني للملل؟ ما انا ممكن اصلا اعمل
حاجة استباقية تخليني ما ملش اصلا. وهي ايه هي الحاجة الاستباقية ديت؟ الحاجة الاستباقية دي انك انت في سيرك الى الله جل في علاه. اصلا اصلا العمل اللي انت بتركز عليه واللي انت بتعمله هو العمل اللي انت بتحبه وما بتزهقش منه
ودي حاجة مهمة جدا. ان احنا احيانا في طريقنا الى الله بندخل في قوالب. يعني ايه في قوالب؟ يعني ممكن تتأثر ببعض القوالب ممكن تجد مسلا طالب علم ناجح تتأثر بيه تقول انا عايز ابقى طالب علم ناجح بس انت مش مؤهل لكده يعني معندكش المواهب اللي تخليك بالمستوى دوت
يا عيني تطلب تحرت وتنحت وما بتوصلش. لانك انت مش هو ده العمل اللي انت بتحبه. او مش هو ده العمل اللي مؤهلاتك تساعدك عليه. واحد شاف مسلا واحد خلص القراءات العشرة مسلا سخن قال لك ايه قراءاتي عشرة الله جميلة واجازات وبدأ يحضر بقى مجالس اقراء ومش عارف فسخن قوي. بس مش دي مش هي دي الحتة
اللي انت بتحسنها. مش هي ديت. فسخن شوية وقال لك خش في القراءات. دخل في القراءات شوية لقى نفسه مش بيجيب زي الناس. الناس بتنجز وهو متنح في الايه؟ في الموضوع
مش بينجز فمل وزهق وساب. هو ايه المشكلة اصلا؟ المشكلة في البداية ان هو بيختار بيختار مجال غلط. مش هو المجال اللي بينشط فيه اصلا يعني الانسان معروف كل واحد فينا يا اخوانا في عمل كده اما بيخش فيه ما ما يزهقش ابدا. يعني ايه تلاقي نفسك بتعمل العمل ده ممكن اول
ما تعملوا تنشط. تعمل عمل تاني تمل. على طول. فاصلا اصلا ينبغي انك انت في اختيارك في مسارك الى الله انك انت تركز على العمل اصلا الذي تحبه وتنشط عند فعله. ايه هو العمل ده؟ مش هقول لك عليه. انت اللي عارفه. يعني الطرق الى الله كثيرة يا اخواننا. يعني ما ينفعش عائز يعني ايه الموضوع ده عائز يقول لك ايه
عايز كزا حاجة اول حاجة انك انت تفهم ان ديت طبيعة بشرية ان ربنا نوع المواهب لم يجعل الناس مواهب واحدة والا فانت تجد الصحابة لم يكونوا كلهم على هيئة واحدة. فكان منهم المجاهد الذي ليس له مسيل. ومنهم الطالب العلم الذي ليس له مسيل. هل
ابن مسعود يعني زي خالي المواليد تحس في فرق كبير جدا بين ابن مسعود خلويد هذا رجل جسمه صغير يعني يعني اقدامه نحيلة هذا بطل ضخم عظيم الايه؟ القامة قوي البدن. هذا له شأن في الحروب وهذا له شأن في طلب العلم. خالي المواليد
ينظر الى المصحف في نهاية حياته يقول شغلني لشغلني عنك الجهاد. يا خالي الوليد لم يكن يحفظ كثير من القرآن كان بيحفظ حاجات بسيطة. لكن مسعود قال تلقيت من فم
النبي عليه الصلاة والسلام سبعين سورة. يعني واخد سند من النبي عليه الصلاة والسلام على طول سبعين سورة من فم النبي عليه الصلاة والسلام. حاجة ما كانش خلى الوليد يفكر فيها ولا
بها ولا تحصل له ابدا. ولا همته انصرفت الى الباب دوت. انما انصرفت الى باب تاني. كل واحد فيهم كان بيعرف هو عايز ايه. ويركز بقى. يركز. يعني خالد وليد ما كانش
ينفع ان هو يبقى يبقى ابن مسعود. ولا ابن مسعود ينفع بمقوماته البدنية ينفع يبقى خاله وليد. عشان ما نضحكش على بعض. فهو لو بص لخال الوليد قال انا عايز ابقى زيك كان افنى عمره وضايع
وعمرك هتبقى كده. ولو خالد وليد افنى عمره عشان يطلب العلم سيدنا رسول الله ما كانش وصل برضو. لان هي مؤهلاته مش كده. فبالتالي كل واحد بيختار الطريق اللي يناسب موهبته. طب انهي احسن؟ ما فيش انهي احسن؟ في انت ممكن انت يكون في عمل فاضل وعمل مفضول
بس انت اداءك في العمل المفضول احسن من ادائك في العمل ليه؟ الفاضل. يعني ممكن واحد يقول طب زروة سنام الاسلام الجهاد. طب كلنا نبقى مجاهدين الجهاد احسن مسلا مسلا من العمل الاجتماعي. من توزيع الصدقات. بس انت في العمل الاجتماعي انشط منك في الجهاد
لو انت دخلت في الباب ده ما بتنجحش. لو مشيت في الباب ده يبقى افضل لك انت نسبيا الباب الذي تحسنه. اه ممكن يكون اجمالا الجهاد هو افضل مثلا ابواب العمل
في خدمة الدين لكن ممكن انت بالنسبة لك الباب التاني افضل لانك انت اداءك فيه اعلى بكتير. الصحابة النبي عليه الصلاة والسلام ما كانش بيعاملهم زي بعض. ما كان بيخلي سيدنا عمر جنبه على طول وابو بكر جنبه على طول. وكان الصحابي يقول كنا كثيرا ما نقول دخل النبي عليه الصلاة والسلام ابو بكر وعمر. خرج النبي عليه الصلاة والسلام ابو بكر وعمر. ما كانش يخليهم يسيبوه ابدا
بس مش كل صحابي قاعدين جنبه ولا بيختار كل واحد يقعد جنبه. لكن لما جه يدي سيف يوم احد ما ادهوش لابو بكر. ولا اداه لسيدنا عمر. اداه لابو دجانة
طب ما ابو بكر احسن من ابو دوجانة. ايوة بس ابوك لازم يفضل جنبي من ده وزير ده ما استغناش عنه. وابو دوجانة في الحتة دي ممكن يكون احسن من سيدنا ابو بكر رضي الله عنه. لكن ابو بكر اجمالا احسن من ابو دجانة. لكن ابو دجانة في المعارك ليس له
فيدي السيف لابيدوجانة. ويدي زيد ابن ثابت قلم يقول له اكتب الوحي. ويقول له انت تتعلم لي لغة يهود. يبقى هو فاهم ازاي ايه؟ يعني ده ده شغل عالي جدا في السموه دلوقتي ايه شغل موارد بشرية. ازاي تحط الشخص المناسب في المكان المناسب وبالتالي حصل انتاج سريع جدا وعالي. وبالتالي النمازج دي ما بطلتش للاخر. يعني ما فيش حد
في يوم ريح. ليه؟ لان هو اتحط صح. اتحط صح جري بقى. واخد بالك؟ فانت مفترض انك انت اصلا وانت بتبدأ سيرك الى الله عايز في خدمة الدين انك تحدد المجال اللي انت اصلا بتنشط فيه. يبقى انا دلوقتي في مجالات العمل للدين مجالات كتير. انا لازم الاول اكون
صادق مع نفسي في تحديد قدراتي ومواهبي. انا امكانياتي ايه؟ انا انفع فيه. انا بس هقول والله انا مواهبي. انا مسلا قوي انا غني. انا عندي وقت. انا آآ زكي
انا بحفظ بسرعة حط الاول مواهبك. وبعد كده حط الاعمال الاسلامية التي تصلح انت لها. كلها حتى اللي بتحبها ولا ما بتحبهاش. قل والله انا بقى انا انفع في واحد اتنين تلاتة اربعة. بعد ما تخليهم واحد اتنين تلاتة اربعة
اربعة خمسة تبتدي تبص الاعمال دي تقول انا بحب ايه منها يعني ايه الحاجة من دول اللي لما ببص للاسم ده بقى ايه بسخن كده بحب انا احب دي اخترها ممكن يطلعوا اتنين من الخمسة اللي انت اخترتهم. ابدأ اعمل الاتنين. عادي ممكن تبدأ اللي في اتنين وممكن تكمل في الاتنين. وممكن وقتك ما يسمحش باللي
يسمح بحاجة واحدة هيبان معك بقى بعد ما تمشي في الاتنين هتلاقي نفسك هتنشط في واحدة منهم اكتر من التانية. هتعرف ان دي احب اليك من الايه؟ من التانية تبتدي تركز فيها
بس هو لازم يعني يركز في حاجة واحدة لأ ما هو ممكن بقى تبقى انت صاحب همة عالية تبقى تركز في تلت اربع خمس حاجات بس انا بفترض انك انت يعني هتركز في حاجة واحدة في حياتك يبقى
انا اصلا اصلا ابتداء لو ركزت في اختياري لعملي هل كل الناس هيبقوا معهم القراءات العشرة؟ مش لازم. هل كل الناس هيبقوا علماء مش لازم. ما احنا عايزين واحد يبقى في العمل الاجتماعي عايزين واحد
في الدعوة الفردية عايزين واحد في يعني في مسلا اقامة الشعائر عايزين واحد في تعليم الناس عايزين واحد في يعني في كتير جدا ممكن تتعمل انت بتنفع في ايه؟ دي مشكلتك الشخصية. فلو انت لو حطيت نفسك اصلا في المكان الصحيح ممكن تمنع نفسك اصلا من قضية الملل دي. اصلا ابتداء
تمام مسألة القوالب دي خطر انك انت تفترض قالب واحد تاني وتبتدي عايز احط نفسي فيه بالاكراه. مش لازم كل الناس تبقى تبقى زي بعض. تبقى زي بعض عندنا مشكلة يا اخوانا في العمل ان احنا بنتشتت. كل ما انت بتلاقي حد ناجح في العمل الاسلامي عايز تبقى زيه. تلاقي الاخ ده مسلا ناجح في الرد على الملحدين. اه تبتدي تخش في سكة
كده ليه؟ الالحاد مش تلحد يعني لا. تبتدي تخش يعني ايه؟ تتعلم القصة دي. ده الله ده متميز قوي في الرد على النصارى حلو قوي الموضوع دوت. تبتدي تقرا في النصارى ان هي تخش شوية
وتقعد تعيش شوية تلاقي الموضوع صعب قوي متة ولوقا وحنا وبولس والسفر التكوين وسفر ايه يا عم ده انا كنت فاكر موضوع الساهل لا لا لا الموضوع ده مش بتاعي. تلاقي اخ كويس في القراءات تخش تلاقي تلاقي اخ مش عارف كل فتفرقع حاجة تجري وراها. عمرك ما هتوصل لحاجة. سيبك انت بقى
الناس انت هتنجح في كل حاجة؟ هو الاخ ده ناجح في ليه؟ مش لازم انت تنجح فيه. يبقى انت لازم اهدى بقى اهدى كده وركز اختار حاجة وامش فيها. مش كل ما تثار قضية تجري وراها. صاحبنا ده بتاع بتاع الترندات ده مش بيوصل لحاجة. اللي هو عائز كل حاجة كل موسم
يمشي ورا الحاجة المطرقعة. ايه الموسم النهاردة؟ الموسم النهاردة آآ قضية الالحادي كل سنة يشتت نفسه في حاجة. لزلك عمره ما بيتميز في شيء. وكل ما يمشي في حاجة بيقف في الاخر. المهم يعني الامام ما لك كان فيه اثر له جميل قوي
كان في رجل عابد من عباد الزمان في ايام الامام مالك قد نزر اسمه كان ارسل للامام مالك رسالة يعاتبه فيها انه غير منشغل بالعبادة. طبعا عندهم غير منشغل بالعبادة دي يعني ايه؟ يعني مش اربعة وعشرين ساعة عبادة يعني. والا فالامام مالك كان صاحب عبادة عظيمة. لكن عايز يقول له ان هو مش متفرد
وكان يلومه ان هو منشغل بايه؟ بقضية التعليم وكده وبيقول له يعني انت اولى بك انك انت تنشغل بالعبادة. فارسل اليه الامام ما لك رسالة لطيفة يرد عليه فيها فقال فيها رحمه الله تعالى ان الله قسم الاعمال كما قسم الارزاق. يعني الاعمال دي رزق من عند ربنا. فرب
رجل فتح له في الصلاة. ولم يفتح له في الصوم. واخر فتح له في الصدقة. ولم يفتح له في الصوم واخر فتح له في الجهاد. فنشر العلم افضل اعمال البر. وقد فتح الله لي في
فيه بابا عظيما وقد رضيت بما فتح الله لي. يعني انا ربنا فتح لي الباب دوت. وانا بلاقي نفسي فيه. وبنشط فيه. ويعني باجتهد وانا شايف نفسي في الباب دوت. فلو انا سبت الباب ده واشتغلت في العبادة جميلة العبادة. جمادة وحشة. لا جميلة بس انا تركت العمل اللي انا بنشط فيه. وبتميز فيه
تمام؟ لذلك ابن القيم يقول ومراضي الله يعني اشياء اللي ترضي الله سبحانه وتعالى متنوعة حسب الزمان والمكان خاص وكلها طرق تؤدي الى مرضات الله. بيقول فهذه من رحمة الله وحكمته. ليه؟ لاختلاف استعداد الناس واختلاف قلوب الناس. فلو
الهى الله نوعا واحدا مع اختلاف الاذهان والعقول لم يسلكها الا واحد بعد واحد. يعني كل فين وفين واحد بيعدي ولكن لما اختلفت الاستعدادات تنوعت الطرق ليسلك كل امرئ الى ربه طريقا يقتضيها استعداده وقوته وقبوله
هذا كلام قيم للامام ابن القيم. يبقى انا الاول ببتدي بالايه؟ بالقضية دية. طيب مع القضية ديت ينبغي الحذر من امر هام. دي مشكلة التخصص ان انت افترضنا مشيت وفعلا نشطت في الموضوع دوت. ممكن يحصل لك فتور برضه. تقول لي ليه؟ ما انا اهو تمام اهو. ما انا اخترت العمل اللي انا بنفع فيه وكويس. حصل لك فتور
بسبب عدم التوازن. ايه عدم التوازن دوت؟ ان مش معنى ان انا بقول لك تخصص في مجال معين ان انت تهدر تماما المجالات الثانية. بمعنى واحد لقى نفسه في طلب العلم ينشط في طلب العلم. لكن بيمل من طول العبادة. فقرر ان هو ما يبقاش عبادة خالص. يعني هو يدوبك بيصلي الفرائض وطول حياته بيطلب علم
اقوم يلاقي نفسه ما بينشرش في الدعوة ما بيعرفش يدعو الى الله كويس. فساب الدعوة صفر صفر دعوة وشغال بس ايه؟ طلب علم هذا عن قريب سيفطر في طلب العلم نفسه. ليه؟ لانك انت تخيل طالب علم ما عندوش عبادة. يعني اذا ما عندوش عمل قاعد يتعلم هو ابواب في الخير
البر والطاعة والحلال والحرام ما يعملش حاجة. فبيحصل له ايه بعد فترة؟ العبادة دي يا اخوانا عاملة زي الوقود. هو اللي بيديك دفعة عشان تكمل. بعد فترة بدون عبادة بيحصل له ما فيش روح
في شروح في اللي هو بيعمله. الروح راحت فبالتالي يحصل فتور في الايه؟ رغم ان هو اصلا بيحب العلم وينشط له. فيبتدي يريح في طلب العلم. رغم ان هو كان شغال كويس. بس مش عارف فطر ليه؟ مع اني اخترت الباب اللي انا بحبه
بس عشان انت مش بتدعمه بتوازن. يعني ايه توازن؟ يعني لازم تكون مع طالب العلم عندك شيء جيد من العبادة. من العمل بما تعلم من الدعوة الى الله. ولو يا اخي كلمة طيبة هنا كلمة طيبة هنا درس صغير هنا. درس صغير هنا. آآ يعني ايه؟ تبتدي تنشر شيء من العلم اللي انت والا تروح روح العلم
اللي انت فيها ديت وتريح. العكس مسلا عابد واحد منشغل جدا من العبادة وزهق تماما في العلم خالص. فالعابد ده هيحصل له حاجة من الاتنين. اما اصلا هيبتدي يقع في بدع لان هو ما عندوش علم. والبدع ما فيهاش بركة. فربنا يصيبه بالايه؟ هيبتليه بالفتور لازم. تمام؟ او هيبتدي يعمل اعمال صالحة
لكن من غير علم مش حاسس بقيمة الحاجة اللي بيعملها. لان العلم لان العلم هو اللي بيقول له قيمة ما يفعل. بيعلمه النوايا. بيعلمه يعني ايه ايه المفضول والفاضل والحاجات ديت برضه هيحصل له فتور. الدعوة الى الله واحد بيدعو الى الله. وهو مجتهد جدا في الدعوة اخ داعية وشغال بقى اشبال وطلائع وشباب
ان ليس له نصيب لا بعلم ولا عبادة. طبعا العبادة الوقود هيريحه. طب العلم؟ العلم هيخليه بعد فترة يفلس. ييجي يكلم الناس ما عندوش حاجة جديدة يجي يكلم الاشبال ما عندوش حاجة خلص اللي عنده
بالتالي يحصل له ايه؟ ملل وفتور. مش كده؟ فبالتالي قضية ان انت ما عندكش توازن اصلا. انا قلت لك انشط في باب او بابين. بس مش معنى كده اهمل باقي الابواب لكن انك انت كونك نشطت في باب او بابين مش معنى كده ان انت تهدر باقي الابواب لكن ينبغي انك انت تكون متوازن. لزلك ربنا قال لنا كده
قال لنا ان الانسان لفي خسر الا الذين ايه؟ كله لازم الاربعة يا اخوانا امنوا وعملوا الصالحات تواصوا بالحق تواصوا بالصبر. يبقى لازم ايمان يعني علم عمل صالح عمل بس
وتواصي بالحق اللي هو الايه؟ الدعوة الى الله. هتقول لي هو احنا هنبقى مية مية في كله؟ لا مش تبقى مية في في كله. بس لازم تعمل الاربعة. لازم ايمان يعني علم عمله الصالح
عمل دؤوب وعبادة وبعد كده يبقى فيه دعوة الى الله سبحانه وتعالى وصبر بقى للاخر على كل الحاجات دي. اه هتتميز في حاجة او حاجتين من دول ما كانش معنى كده ان انت
تهدر الباقي. فترك التوازن ممكن يسبب لك ملل وفتور. تمام؟ طيب آآ عملنا توازن عاما وركزنا كده دي الاعمال الاستباقية حصل فتور برضو وارد بعد كل ده برضو بعد طول فترة حصل لك
ملل. اول ما يحصل لك ملل بقى تلجأ الى العلاج اللي هو اللي نجده في الشريعة. ايه العلاج اللي نجده في الشريعة؟ نجد ان الشريعة منوعة اصلا. هو انت مش اخترت باب؟ اخترت
باب من كم باب؟ من عشرة عشرين تلاتين باب. طيب يا اخي زهقت من الباب ده خش في باب تاني. يعني هي ده احد الايه؟ احد العلاجات. خلاص انا مليت في باب ما تقاوحش بقى
انت مليت خلاص. ما ينفعش تكمل. اقف. اقف. انت ما ينفعش تكمل على الوضع دوت. لازم تجدد نشاطك. فبجدد نشاط ازاي؟ غير اللي انت بتعمله الطرق الى الله كثيرة يا اخي. طب اغير لايه بقى؟ مش احنا فاكر احنا قلنا ان انت الحاجات اللي تنفع فيها خمسة وانت بتحب مسلا اتنين او تلاتة وانت دلوقتي مركز في واحد او اتنين
مليت من واحد خش في اتنين. مليت من اتنين خش في تلاتة. فانا دلوقتي لقيت نفسي كويس في الدعوة الى الله وفي العمل الاجتماعي فركزت قوي في الدعوة الى الله. وشوية في العمل الاجتماعي. وبدأت احس بفتور في العمل في الدعوة. اعكس. ركز قوي في العمل الاجتماعي وقلل
في الدعوة الى الله. واقعد فترة كده هتلاقي نفسك نشطت انت اصلا بتحب العمل بتاعي. تحس ان انت ايه مشتاق لي ياه! ده انا بحبك قوي للدعوة شغلتني عنك. زي ما
سيدنا خالد قال للمصحف ايه؟ شغلني عنك للجهاد. فلو الجهاد وقف كان سيدنا خالد عمل ايه في في المصحف؟ كان اكله اكل. مش كده؟ فكذلك انت ممكن يبقى فيه امل انت معطله بسبب التاني اللي انت بتحبه قوي ده ما بتزهقش منه. طب زهقت منه؟ سبه او ريح منه شوية. ويبتدي يخش في الايه؟ في التاني. ابزل فيه مجهود. والله
لقيت الباب اتفتح لك كمل فيه لأ لقيت نفسك اشتقت تاني للباب الاولاني ارجع هترجع المرة دي ايه ترجع بنفس النشاط الايه الاولاني تمام فدوت دي دي طريقة كويسة انك انت اا
او يمكن تكتشف انك انت اصلا مش الباب الاولاني هو اللي كان بتاعك. لما تيجي تخش الباب اللي انت صنفته نمرة اتنين تكتشف ان هو كان المفروض يبقى ايه نمرة ايه؟ نمرة واحد
وتبتدي تكمل فيه عادي. تقول ياه ده انا لقيت نفسي في ده احسن من الاولاني. وتبتدي تمشي في ده وتكتشف ان نشاطك في التاني كان اكتر من نشاطك في الاولاني. فاحيانا يا اخوانا
انك انت تحدد مجال التخصص ده مش بييجي بسهولة. ممكن ياجي بعد عمر من التجارب والامتحانات والاختبارات والفشل والقيام تبتدي انور عندك انت ايه بقى ؟ انا عايز ابقى ايه ؟ فلزلك الانسان يا اخوانا في بداية الطريق هو لازم يعرف ان هو هيخبط كتير وهيجرب كتير وهيعمل حاجات كتير وهيفشل كتير
كتير. لغاية بازن الله يفتح لي في باب كده. هتلاقي الباب اتفتح له. اول ما يتفتح لك في باب اشبط فيه. هو ده الباب اللي مش هتسيبه بازن الله تعالى. طيب لأ. برضو بعد
ما نوعت فيه ملل برضه. هيبتدي بقى يخش في الايه؟ في المحور بقى. انا باقول لك نقط ها. اللي ما اقولش وراء قلم النهاردة ايه؟ هيضطر يسمع الدرس تاني. عشان الكلام ده لازم يتكتب
ولازم تعرف الترتيب اللي انا بقوله لك دوت. هتبتدي تخش في اقناع النفس. تقول لها انت انت عايزة ايه؟ انت عايزة مني ايه؟ ما انا عملت لك كل حاجة اهو. العمل بتحبك
منوعة لك ومدلعك على الاخر. عايزة مني ايه ؟ تقول لها انا زهقت. تقول لها طب زهقت ليه ؟ تبتدي بقى تفكرها بقى تقعد احنا ليه لازم نكمل ليه لازم ما نملش ونقطع واحد تزكرها ده اول حاجة بان كتير من
اللي النبي عليه الصلاة والسلام اتكلم عليها كانت معلقة على الاستمرار. وليست معلقة على مجرد انك انت تعمل الايه؟ العمل. مثلا قول النبي عليه الصلاة والسلام من حافظ على اربع ركعات قبل الظهر وبعد
حرمه الله على النار ازاي واحد يعمل لي مسلا من اربع ركعات قبل الظهر واربع ركعات بعد الظهر؟ يقول لها طب لو اطعنا يا نفس دلوقتي يحصل ايه؟ حرمنا من الاجر دوت. كل اللي انت عملتيه
نبدأ من الاول تاني تبتدي بقى تشد عليها تقول لها الاجر يفوت لو احنا قطعنا. لان الحديس قال من حافظ يعني على طول طول حياته يصلي اربع ركعات قبل الضهر اربع ركعات هو ده اللي ربنا
حرمه على النار. تمام؟ وبعد كده تقول لها ايه تاني؟ تقول لها مسلا قول النبي عليه الصلاة والسلام من ثابر على اثنتي عشرة ركعة في اليوم اليوم والليلة بان الله له بيتا في الجنة او قصرا في الجنة. يبقى لازم يحافز على الاتناشر ركعة النوافل الرواتب. علشان يتبني الاصل وهي
كمان مرة لأ الحديس ده للي يصلي طول عمره النوافل الراتبة طول عمره ما بيقطعش. هو انا بقى كل عمل اقطع فيه يبقى انا بحرم نفسي من الاجر. لان الاجر
معلق على الايه؟ الاستمرار. ودي اول حاجة تكلمها فيها. نمرة اتنين تقول لها يا نفس اما لك في النبي عليه الصلاة والسلام الاسوة الحسنة؟ كان عمله ايه؟ ديمة كما السيدة عائشة رضي الله عنها كان اذا عمل عملا اثبته. يعني يبتدي ما يقطعش خلاص. طب انت لقد كان لكم في رسول الله ايه
اخوة حسنة وعكة لها طب تلاتة يا نفس. اما تخشين ان يكون انقطاعك علامة عدم قبول فانه ما كان لله دام واتصل وما كان لغير الله انقطع وانفصل. مش ممكن يكون انقطاعك
دليل عدم قبولك طب عايزة تسبتي ان انت اتقبلتي كملي. لو ربنا وفقك وكملتي يبقى قبلك. لان مش ممكن يخلي حد يكمل الا لو قبله لكن لو اطعتي احتمال يكون بيعاقبك احتمال يكون ما قبلش منك. خلينا نكمل عشان نستبشر ان ربنا قبل مننا. وبعد كده هتقول لها
لو ان اطعنا نفس هنخسر حاجة كبيرة قوي. ايه هي الحاجة اللي هنخسرها؟ هنخسر ان احنا لو حصل وانقطعنا اضطراريا هنخسر ان ربنا هيفضل يدينا الاجر. يعني ايه الكلام دوت؟ النبي عليه الصلاة والسلام بيقول حديس مهم جدا. قال عليه الصلاة والسلام ازا مرض
عبده او سافر ازا مرض عبد او سافر كتب له ما كان يعمل صحيحا مقيما. كتب له كان يعمل. كان يعمل يعني ايه؟ ده فعل مضارع. ما كان يعمل اذا كان مستمر عليه. انا دلوقتي بصوم اتنين وخميس. على طول
على طول ما بقطعش ابدا. جيت سافرت يوم اتنين والسفر كان صعب ومتعب فطرت. عارف يحصل لك ايه دلوقتي؟ عادي. كانك صمت الاتنين. هتاخد نفس الاجر تمام انا في في السفر اصلا ما بصليش نوافل هي هي السنة كده
عادي كأنك صليت تقول لي طب الحديس بتاع اتناشر ركعة بتاخده عادي ما انت مسافر. بتاخد اجر عادي جدا. لان انت مواظب في الحضر. انا مرضت مش قادر خصوم لا اتنين ولا خميس ولا قادر اجيب النوافل ولا قيام الليل مريح خالص. عادي شغال عادي. لأ ده انا كنت في الحضر بقطع
كان نصوم واحيانا ما اصومش. سافرت ما لكش حاجة. سافرت يوم اتنين وفطرت ما لكش اجر. ليه؟ اصل انت ما كنتش موازب. انت كنت بتقطع. طالما بتقطع تقطيع بتقطيع بقى يبقى ايه؟ ما لكش حاجة. صح؟ صح
انا كنت آآ اقوم الليل يومين واريح اسبوع اقوم الليل يومين واريح اسبوع مرت بقى لي اسبوع ما قمتش لي حاجة ما لكش حق. ليه؟ ما انت انت كده كده كنت بتقطع. اعتبرها من التقطيع. لكن المواظب بياخد اجر كم؟ عايزك
تخيل بقى الصورة ديت. واحد يا اخواننا دلوقتي اشتغل فعلا في الدعوة وفي العبادة وفي يعني اشتغل في باب ما وثابر فيه. وصل عمره خمسين سنة مسلا. بعد كده ربنا ابتلاه بمرض شديد. كان سار ابتلاه بكبد يعني اي حاجة. ففضل في سريره عشرين سنة
تخيل ده لو ما كانش مواظب على عمل خالد حرم من اجر قد ايه؟ اتحرم من اجر عشرين سنة شغل وهو نايم غير بقى ان هو بياخد اجر تاني. في اجر الصبر بقى يعني ايه هو اصلا بالفعل بياخد اجر تاني كبير. حط على الاجر ده اجر هو بيعمله
اللي هو اجر البركة ان هو كان مستمر على عمل ما. بياخد دلوقتي وهو في المرض دوت اتنين وخميس والدعوة والدرس بتاعه شغال عادي وقيام الليل شغال عادي عشرين سنة هو اصلا التزم خمس سنين. وبعد كده مرض عشرين سنة
كان ممكن بدل ما يشتغل الخمس سنين ويريح العشرين دول وزعلان انه مريح. كان زمانه شغال خمسة وعشرين. يبقى عرفت بقى تقعد تقول نفس بؤس الانقطاع بتاعي ده اللي يخليكي تقطعي. ما تقطعيش بقى. عايزين يعني افرضي مريضنا. افرضي سفيرنا. نتحرم من الاجر عشان انت قطعتي. لا لا لا ما ينفعش نقطع. ثم يا نفس
الاستمرار يساعدنا على الزيادة والتطوير. انا دلوقتي بقرأ دلوقتي عشر صفحات في اليوم مثلا من القرآن او من كتاب. هفضل اقول عشر صفحات كل يوم؟ لا طبعا لو كملت هلاقي الملكة عندي زادت. هبتدي في نفس الوقت اقرا عشرين صفحة. وفي نفس الوقت اقرا ايه؟ تلاتين صفحة. بعد كده همسك كتاب افر. سموه جرد جرد
عينيه جردي كتب يعني طالب علم متقدم جدا من كتر ما قرا بقى ما فيش حق الكتاب بقى بالنسبة له الجديد ايه؟ الجديد صفحات معينة. يبص كده ماشي ماشي ماشي ويبتدي
اقرا دي اقرا دي خلص الكتاب. يعني ممكن يقف زي ما كان ممكن تسمع الائمة الامام الالباني مسلا ممكن يطلع السلم يمسك كتاب يقراه على السلم وينزل. ازاي اقرا اه على السلم يعني انت ممكن كده بتقعد تقراه في شهر. ايوة هو مش هو قاري قبل الكتاب ده ميت كتاب في نفس الباب دوت
هو بالنسبة له الكتاب بيعمل ايه؟ كده ممكن يخلصوا على السلم فعلا. يعني لو واقف على السلم نص ساعة يخلص الكتاب. ما تبصش بقى للحاجات دي تقول ايه ما شاء الله بيقرا الكتاب في في نص ساعة ازاي؟ هو مش بيقراه
هو بيسموه جرد. جرد كتابي بيفروا كده بس. يعني انا دلوقتي طب ده ببركة الايه؟ بركة الاستمرار. هو بقى لو انا بقطع كل مرة اعيد تاني. زي ما انت تروح الجيم
كل ما تقطع تروح تلاقي الكابتن يقول لك هتلعب ايه؟ هتلعب تاني. يعني ايه يعني هتقعد تعيد من الاول تاني؟ عشان انت وتقعد تشيل اوزان تاني من يعني هو دايما الاستمرار بيؤدي الى البركة. والتطوير بقى ابتدي مسلا انت في الدعوة الى الله مسلا. بدأت تستخدم اساليب معينة. كل ما تستمر تكتشف ان بتغير اساليبك. ويبتدي
تغير بتبتدي تركز على حاجات معينة تبتدي تعرف ناس اجدد تبتدي يعني لما تقطع بتلاقي نفسك بقيت ممل بتعيد نفسك تنام تاني من الاول فالاستمرار قرين البركة والزيادة وقرين التطوير. يعني احنا منين بنحاول نقنع النفس اهو. برضو ملت هنخش في محور اربعة. بعد اربعة بقى
انك انت هتبتدي تتعامل معه بقى ايه نضطر بقى ان احنا ننوع نبتدي نخش في باب مباحات. بص انا لغاية دلوقتي ما دخلتوش ان دوت انا مخليه في الاخر. ليه؟ لان دايما ايه اخوانا بيحبوا اول باب يبدأوه باب الايه؟ باب المباحات. يعني ايه باب المباحات؟ يعني انا دلوقتي
بس يا مليت لا الطريق ده نافع ولا التنويع نافع ولا السكة ولا اقتنعت هبتدي ان انا اسايسها بالمباحات. اشوف هي بتحب ايه من الحاجات الحلال المباحة يعني وابتدي وسع عليها شوية. يعني نبتدي بقى نوسع على نفسنا اتفسح مسلا. اخد اصحابي واروح رحلة يومين مسلا. اصحابي كويسين ها. آآ مسلا آآ
تبتدي انك انت آآ تعمل نفسك رحلة رحلة يومين تكلم اصحابك مسلا صحابك بقى لك زمان ما شفتهمش اصحاب بتوع زمان تقابلهم تقعدوا اتكلموا يعني ايه؟ تبتدي تنوع لنفسك. حاجة كده انت بتحبها اسألك مدة ما عملتهاش. تنزل تلعب كرة تنزل تلعب بلياردو يعني حاجة كنت نفسك طول عمرك بتحبها بس انشغالك
آآ دايما بالعلم او بالدعوة خلاك ما عندكش وقت تعملها. فممكن ترجع لها تاني. حلال ما فيهاش حاجة. تبتدي توسع على نفسك. تروح مطعم مسلا كنتم بتحبوا تروحوا بس انت خلاص بدأت يعني زهدت يعني في في المشاوير دي. عادي ابتدي تروح عن نفسك شوية. قلت له تروح المكان دوت اللي انت كنت بتحبه وكنت بتتبسط فيه
تاكل كويس تشرب كويس تقعد يوم يومين كده آآ يعني ممكن توسع على نفسك شوية في في باب الايه؟ باب المستحبة المباحات وتقلل من المستحبات ماركيت ده هيأسر على ديت قلل يعني تحافز على الحد الادنى من الاعمال اللي انت بتعملها تقعد كده شوية تبتدي لما ترجع تاني تلاقي نفسك ايه نشيط نشيط لكن المشكلة ان احنا
نبدأ بالباب ده على طول اول ما ايه اول ما حاجة آآ عايزين رحلة. ليه؟ اصل احنا زهقنا من اللي هو ما فيش عبادة اصلا. ما تبقاش هو الاخوة بيزهقوا من ايه؟ انت اصلا انت انت اصلا في حالة يعني
مش موجود. انت في المباحات اصلا هو انت بتعمل ايه اصلا؟ فاهم ازاي؟ يعني هم انت اول يا اخوة بياكلوا وبيشربوا وبيلعبوا. اما يعوزوا يزهقوا باللعب يقول لك عايزين رحلة
طب انت اصلا غلط في في المباحات. فيعني مش دايما تصدق نفسك تقول لك عايزين نوسع انت موسع خلقة. يعني خلي الحل ده في الاخر ان احنا اصلا بالفعل موسعين. فاحنا اللي بنعمله ده زي ايه؟ زي اخوانا صياد السمك. صياد السمك لما يشد كده ويحس ان الدنيا ايه معظلجة بقى بيعمل ايه. بيريح
بيريح للسمكة خالص. هو ما بيشتغلها. هو بيريح لها ليه؟ عشان ما تشدش معه. عشان تفتكر ان هو سابها. بعد ما تبتدي تقلل مقاومتها يروح ايه لامم اسرع من الاول ويشد شد اجمد من اللي شدها المرة الاولانية يستغل فترة ايه؟ غفلتها. فكذلك انت بتديها مساحة كده من المباحات
تهدا ساكت بقومك جامد. مش عايز اعمل انا زهقت طب خلاص خلاص اهدي اهدي. خدي الحقنة دي تريح هي منك. اول ما تحس ان هي ايه ريحك كده وهديت تعالي بقى. تروح مديها تاني وتتشد
عليها تاني هتجيب معك. وهتلاقيها مبسوطة عادي. لان هي خلاص خدت نفس. فالنفس ده بيايه؟ يعني بيدي لك فرصة انك انت تشد عليها تاني. طيب برضو الموضوع لسه شوية. هنبتدي بقى مرحلة تانية ان احنا نبتدي
نزور او تبتدي تخالط اصحاب الهمم العالية. لان الناس ما بتزهقش بقى. او اللي هم دلوقتي مش زهقانين. هم اكيد بيزهقوا بس هو دلوقتي مش زهقان يعني تبتدي تخالط الناس ديت وتسمع منهم قصص وتعرف عليهم. الحاجات دي بتأثر جدا. وممكن تزور المقابر. زيارة المقابر تنفع جدا خاصة
اللي بيزور الاعتبار مش بيزورها بملل كده لأ بيزورها يقعد يسأل نفسه لو الراجل الراجل ده لو طلع هيعمل ايه طب هو كان نفسه لو عاد للدنيا هيفكر في ايه طب لو هو كان فعلا عنده
اللي عندي ده كان لو رجع للدنيا هيمل برضو ولا كان لو هو حب ينصحني دلوقتي هينصحني يعني تقعد انت تعيش في الحالة دي تطلع فعلا بموعزة. تلاقي نفسك رجعت ايه
تسخن شوية يعني. ممكن من باب التنويع انك انت تسيب خالص الباب اللي انت بتعمله ده وتخش في باب قراءة انت بتحبه. باب قراءة انت مسلا كنت هاجره بس انت بتحبه اوي
بس هو ممكن باب مش مفيد قوي. يعني ترجع تقرا شوية روايات. الست بقى كويسة يعني. اه مم تقرا في اخبار مسلا بتحب تقرا فيها مسلا بتاع. التنويع ده كويس
ولو انت عموما لو غيرت القراية هتفرق معك ممكن تقرا قرايات ترجعك اصلا قوي زي ايه؟ اقرأ في سير السلف ادينا بنغير بس غيرنا تغيير اصلا هو نفسه مؤسر. اقرأ في صفة الصفوة. اقرأ في حلية الاولياء. اقرأ في سير اعلام النبلاء. الحاجات دي
خليك ايه تسخن جامد جدا اوعى تتحرق يعني ايه حاجة من الاتنين لان السير دي احيانا يا تسخنك يا تجننك فاهم ازاي اه ففي ناس بتموت لما من الوسائل؟ دي نمرة ستة؟ لما تلاقي نفسك فطرت في عمل اربط نفسك بحد تاني. بمعنى انا دلوقتي
مليت من درس الشيخ علاء. كل شوية اروح كل شوية اروح. انا اولى بالساعة دي. ومش عايز اروح بقى الصلاة بس انا عايز اشجع نفسي اروح اعمل ايه؟ اتصل بواحد صاحبي. اقول له بص
المرة الجاية هوديك حتة درس جميل اوي. يبقى انا عملت ايه؟ دبست. فهضطر اوديه. وطبعا عشان برستيجي هضطر اروح كل مرة. ما ينفعش بعد ما قلت له على الدرس ما اروحش. فهروح
هي مش مهم يعني ايه يعني نصلح نيتنا احنا ان شاء الله بس ايه بس يعني على الاقل انت هتبتدي تستحي انك انت ما تروحش ده انا وديته والراجل عجبه الدرس قال لي هاجي
معك المرة الجاية. ما انا لازم اروح. فابتدي اه وانا زهقت من دراسة العلم. اجيب اخ اقول له ايه رأيك ندرس الكتاب اللي انت اصلا شغال فيه بس انت زهقت فتقول له ما تيجي ندرس الكتاب الفلاني. فتبتدي تقعدوا مع بعض تزاكروا. فطبعا هتستحي بعد ما قلت له واديته معاد انك انت ما تروحش. واخد بالك؟ اه عايز تحافظ على
صيام يوم الاتنين تقول لواحد صاحبك انا عازمك على الفطار الاتنين الجاي. والاتنين اللي بعديهم. والاتنين اللي بعديهم. كده يعني لغاية ما ايه؟ اتعلم الادب يعني كده يعني عايز تراجع قرآن آآ حفز قرآن. يعني التدبيس ده ممكن يخليك ما ما تقطعش يعني. ثم عليك بالدعاء. اللهم اني
اسألك الثبات في الامر. والعزيمة على الرشد. وكان النبي عليه الصلاة والسلام يقول اللهم اني اعوذ بك من العجز والكسل. دايما الدعاء ده تزكر نفسك به دائما. وتكثر من التفكر في الموت. الموت يعني آآ ممكن يخليك تنشط جدا في العمل
من فوائد الملل اللي حصل لك ده عدة فوائد. الفايدة الاولى ما هي لازم تطلع بفوائد. وانا اطلع خسران كمان؟ لا. اول حاجة تتعلم انك قد تكون اوتيت من قلة اخلاصك. وان ربنا بيعاقبك لانك انت ما بقتش مخلص. يعني انت كنت في اول العمل مخلص. ممكن حصل في العمل نفسه
فربنا اصابك بالملل والفتور علشان تعيد تفكير تاني انا بعمل العمل ده ليه ممكن انت تنشط في العلم الاول لله. وبعد كده النية ايه؟ تروح شوية كده عشان يقولوا عشان انا فربنا يبتليك. فتبتدي تفوق تاني
تتلم الدنيا تتلم معك تاني فترجع تاني زي الاول مخلص. او القفا تكون اللي حصلت لك انك انت بدأت في الاول كنت بتعمل العمل ده وانت فقير الى رب الله يا رب اهديني يا رب ساعدني بعد كده انا خلاص من كتر ما انت عملت العمل بقت تقول انا انا بعمل العمل انا اللي بصلي انا بدي
انا اللي بحضر درس انا اللي بحفظ قرآن. طب تعال انا ده. تروح واقع وعزفت. بس عشان تعرف ان مش انت اللي بتعمل. ربنا هو اللي موفقك في الاول وفي الاخر فتبتدي ترجع له تاني ايه؟ يا رب ما ليش غيرك. انا ولا حاجة انا ايه اصلا؟ انا مين اصلا؟ انا ما انفعش. انا ما ليش غيرك. وتبتدي ترجع حلاوة العبادة اللي
كانت في الاول لما كنت فقير ومخلص وكل حاجة. او يكون السبب في الملل والفتور دوت انك انت الضربة جات لك بسبب معصية تانية خالص ما لهاش دعوة الموضوع دوت انت في معصية تانية ربنا بسببك سببها حرمك من دي. كما قال سفيان الثوري حرمت قيام الليل خمسة اشهر بذنب
فعلت فتبتدي تراجع بقى هو انا الضربة جات لي منين؟ اه هو الزنب ده اكيد هو انا عارف انا عارف انا مستني انا بقول ربنا حليم ستار بس هو لازم ييجي وقت لازم العقوبة تيجي. تبتدي تقول انا لازم اتوب. اللي غرك ايه اللي خلاك ما بتوبش ان انت ما كنتش بتتعاقب
فلما جت لك العقوبة واتحرمت من الحاجة اللي بتحبها فعلا وكنت نشيط فيها فقت. قلت انا لازم اتوب بقى خلاص كفاية كده. فيبتدي ممكن يكون الملل الفتور اللي حصل لك ده
هو باب عودتك الى الاخلاص. عودتك الى ترك الذنب المعين دوت. عودتك الى فقر الى الله سبحانه وتعالى. يبقى دوت قضية الايه؟ الملل تعال نتكلم عن الاستعجال في عجالة نوع استعجال فالاستعجال دايما استعجال الاستعجال ده بقى ايه
صعب جدا مرض الاستعجال ربنا جبل الانسان على لسان حتى ربنا قال خلق الانسان من ايه؟ من عجل هو الانسان كله مستعجل على مع بعضه كده. واخد بالك؟ وخلق الانسان ايه؟ عجولا. هو ربنا قال لنا كده. الاستعجال. خلينا نتكلم في خطورته بسرعة. او
اعراض الاستعجال دوت. الاستعجال ده اعراضه مرعبة. مرعبة جدا على جميع الاصعدة. هقول لك ابسط حاجة الاستعجال هو سبب الفتور والملل اصلا. لان من اسباب الفتور وماشي عشان كده قلت لك هو في في كده نقط مشتركة ما بينهم. من اسباب الفتور
انا الاستعجال. انا دلوقتي مستعجل منزلة في العلم معينة. عايز اوصل لها. بقى لي سنين ما وصلت لهاش وكنت حاططلها خطة معينة ان انا هوصل في الزمن الفلاني ما وصلتش حصل ايه؟ ملل. فتور. انا كنت عايز اوصل لحالة معينة ايمانية
درجة معينة في الايمان ما وصلتلهاش بالسرعة اللي انا كنت بتمناها. هصلي ملل وفتور. كت عايز انجز الكتاب الفلاني في الوقت الفلاني ما انجزتوش اصلي ملل وفتور. الملل الملل ملل الفتور على فكرة ده ده يعني الاستعجال ممكن يسبب مهل الفطور. ممكن بقى يسبب حاجة تانية
ايه هي الحاجة التانية دي؟ العكس. الغلو والمشقة. يعني واحد عايز يوصل لحاجة معينة. حدد لها وقت معين. ما وصلهاش يا اما بيسيب يا اما بيشد جامد جدا فوق ما تحتمله النفس. طبعا ده قليل يعني. او في العادة اللي بيحصل الاولاني. بس في ناس يشد يشق على نفسه
في مشقة تؤدي ان هو في الاخر برضه بيقطع. ان المنبت لا ارضا انقطع ولا زهر ان هي ابقى. يعني اللي بيشق اوي على الدابة لا الدابة عاشت ولا هو وصل
فممكن ياخد مسلك التاني المسلك اللي هو ايه؟ اللي هو يفرم نفسه بقى. فالفرم ده ممكن يخليه ما يستحملش للاخر وبرضه يقطع في النهاية. دي اول مصيبة. ايه المصيبة التانية في الاستعجال الاستعجال في الدعاء. استعجال في الدعاء ده له كزا معا. اول حاجة الاستعجال في اجابة الدعاء. ده عندنا كلنا
وده بيؤدي لايه؟ بيؤدي انك انت في العادة تترك الدعاء. او بتقول الكلمة اللي بتحرمك من اجابة الدعاء. دعوت فلم يستجب لي. النبي عليه الصلاة والسلام يقول يستجاب لاحدكم ما لم يعجل
قالوا كيف يعجل؟ يقول دعوت فلم يستجب لي. اول ما تقول كده اعرف ان انت مش هيستجاب لك خلاص. لانك انت استعجلت. فدايما اللي بيخلينا واحد قاعد يدعي ربنا مسلا ان هو يا رب يحصل كزا يا رب اوصل لكزا كزا معينة دي. وبقى لها كتير قوي ما حصلتش دي. يقول لك انا زهقت
تقول له ادعي ربنا يقول لك ايه دعينا كتير دعينا كتير ما فيش حاجة تانية؟ صعب جدا الكلام ده شنيع جدا ربنا حكمة في تأخير اجابة الدعاء. اخوانا سيدنا ابراهيم قال ربنا وابعث فيهم رسولا منهم يتلو عليهم اياته. كانت الاجابة بسيدنا محمد. انت متخيل الفرق بين الدعاء والاجابة كم
مئات السنين سيدنا موسى قال ربنا اطمس على اموالهم واشدد على قلوبهم فلا يؤمنوا حتى يروا العذاب. الاليم قال قد اجيبت دعوتكما. اجابة الدعوة دي كانت بعد اربعين سنة. ما هو ربنا قال له ساعتها قد اجيبت. دعوتكما. طب هو فرعون غرق بعدها قد ايه
دي باربعين سنة. زكريا طول حياته قاعد يدعي بالولد. وجيب بعد قد ايه؟ بعد ما اشتعل رأسه ايه؟ شيبا. مش كده؟ ما يعني مسألة امتى دي مش بتاعتك؟ الانبياء نفسيهم كان يؤخر عليهم الاجابة تأخير تأخير كبير جدا جدا. حاجة صعبة يعني تخيل انت واحد يؤخر عليه الاجابة اربعين سنة
مين يستحمل كده؟ ده انت بتدعي النهاردة ولو بكرة مش هتكمل؟ يبقى الاستعجال في اجابة الدعاء ده يؤدي اما انك انت بتترك الدعاء نفسه او بتقول دعوت فلم يستجب لي. من الاستعجال في الدعاء انك انت مسلا حصل لك
مزلمة او حد ازاك او حد ضايقك دايما الانسان بيستعجل الانتقام صعب عليه يصبر عالعفو او يصبر مسلا لغاية ما يجيب حقه باعتدال لا بيستعجل. فممكن يروح مستعجل وداعي على اللي ازاده دعوة. تهلكه
تدمره وتكون الدعوة دي اعلى جدا من الزلم اللي حصل ايه؟ اللي حصل عليه. ربنا يستجيب لك توافق ساعة اجابة. فيستجيب ربنا ويبقى الشخص ده هو الزالم. اللي دعا مش اللي ادعى عليه تتعكس. يبقى اللي
دعا هو اللي بقى الظالم. ليه؟ لان اصيب بسببه التاني اصابة اكبر من الاصابة اللي حصلت في الايه؟ في الاولاني ده بيحصل مش كده؟ فحتى لو دعيت على حد زلمك يا اخواننا لازم الدعاء يكون على قدر المزلمة. مش اكبر من المزلمة اللي حصلت. ومن الحاجات دي بقى اللي بتحصل ممكن
تحصل بقى في واحدة تدعي على ولادها بقى. مسلا الواد اه وقع كوباية وقع الماية على الارض. رح الله يخيبك. رح الله يحرقك ربنا يستجيب. ربنا يخيبه فعلا. وتفضل طول حياتها يجروا عليه في المستشفيات ويسقط في دراسة ويروح في ستين داهية. هم مش عارفين بيحصل له كده
بيقول لك ابني خايب ما انت اللي خيبتيه. مش انت دعيتي عليه فاكرة اليوم اللي دعيت عليه؟ قلت له رح ربنا يخيبك؟ هو ربنا استجاب اليوم دوت بقى. خليك بقى هي اللي
بالدعاء ده على فكرة مش هو يمكن هو صابر وطلع انسان صالح وراضي باللي ربنا ابتلاه به هي اللي بتعاقب. الدعوة الغبية اللي عملتها ديت فالانسان لقى النبي عليه الصلاة والسلام يقول لا تدعوا على اولادكم. لا تدعوا على انفسكم. لا توافقون ساعة اجابة. ممكن واحد برضه هو يتضايق من نفسه يدعي على نفسه
واخد بالك يا رب خدني. فما يدريك انت ممكن ربنا يبقيك لعمل صالح يبقيك فتتوب ياخدك دلوقتي انت مش مستعد دلوقتي انسان ما يكونش ما يستعجلش بالغباء كده ويدعي على نفسه يدعي على ولاده. فدايما الايه الموضوع ده مشكلة كبيرة. وايضا
من الاستعجال في الدعاء التحديد. انك انت تصر على حاجة معينة مش مسلا تفوض الامر لله لا. حدد. عشان انت مستعجل. والاستعجال ناتج عن انت افترضت الخير في الحاجة دي. قلت له يا رب اتجوز فلان. يا رب اتجوز فلان. يا رب اتجوز فلان. فلانة
هي بقى فلانة بقى. يا عم ما تقول يا رب اجوز وخلاص. لا والله فلانة كويسة ربنا يجوزها لك. يا رب قدر لي الخير. يا رب اسألك من الخير كله عاجله
لازم فلانة ويتجوز فلانة ويطلع عينه. بعد كل دوت. لزلك ربنا قال ايه؟ ويدعو الانسان بالشر دعاؤه بالايه؟ بالخير. وكان الانسان عجول يعني يعني بيدعي بالشر وهو فاكر نفسه بيدعي بالايه؟ بيدعي بالخير غلبان. هو فاكر نفسه بيدعي خير وهو المسكين بيدعي على نفسه بالايه
بالشر. هو مش حاسس. فالانسان دايما يا اخواننا يحاول في الدعاء ما يحددش قوي يعني. انت لا تدري الغيب. ما تقولش يا رب فلان. يا رب الحتة دي. يا رب الوظيفة يا اخي ما تلاقيش في دعاء
النبي عليه الصلاة والسلام تحديد ابدا. اللهم اني اسألك من الخير كله عاجله واجله. اللهم يا حي يا قيوم برحمتك استغيث اصلح لي شأني ايه؟ اه اريح فوض امرك لله. هو يعلم
الاصلاح والخير وكل حاجة ما تقلقش ما تقلقش. هيختار احسن منك من الاستعجال العجلة هي السبب الرئيسي لحب الدنيا. لان الدنيا ايه؟ عاجلة. والاخرة اجلة. فدايما كل مصيبة بتحصل بسبب حب الدنيا. وحب الدنيا سببه
ان الانسان اصلا ايه؟ عجول. كلا بل تحبون. العاجلة. وتزهرون الاخرة. انسان يستعجل. عايز يحبه في واحدة ويمشي معها ومش قادر يصبر على الجواز. مستعجل عايز يبقى غني فالمكسب الحرام سريع والمكسب الحلال هيوصلني برضو بس لسة مدة طويلة فيكسب حرام مستعجل عايز كل حاجة لو جبنا العجلة دية تلاقيها
كل المصايب. لان سبب قالت بعض السلف حب الدنيا رأس كل خطيئة حب الدنيا رأس ايه؟ رأس كل خطيئة. طب ايه سبب حب الدنيا اصلا؟ الاستعجال. الاستعجال هو رأس كل ايه؟ رأس كل
كل خطيئة. من الافات ايضا الاستعجال الاستعجال في المواقف وردود الافعال والتعليق والتقييم والكلام بلا تثبت ولا روية ولا صبر. وكم يندم الانسان المواقف ديت. كان في كم مرة شيرت خبر وطلع كزب
وكم مرة سخنت وعلقت على حاجة طلع الموضوع اصلا مش موجود وشتمنا ناس وشتمنا بعض وخسرنا بعض وطلع الموضوع اصلا مش زي ما انت فاهم خالص. كم مرة اتهمت ناس
بخيانة وبزلم وبعمالة وطالع انت مش فاهم المواقف دي بتتقال ليه وتتاخد ليه والقرارات دي ماشية ازاي احيانا يا اخوانا احنا بنتسرع اوي. ينبغي الانسان يتعلم. يا ايها الذين امنوا ان جاءكم فاسق بنعمل فايه؟ فتبينوا ان تصيبوا قوما بجهالة فتصبحوا على ما فعلتم نادمين
طب ايه السبب؟ سبب الايه؟ الاستعجال. استعجلت فشتمت وقلت وعدت وبعد كده دلوقتي بتندم. واخد بالك؟ فدايما ده يا اخواننا قبل ما نتكلم يفتكر ان هو عجول فيتكلمش اصبر شوية ما تستعجلش. قبل ما تتكلم فكر كويس
من الافات خطيرة جدا دلوقتي. الاستعجال في رؤية التمكين ان واحد فينا شغال مسلا وقاعد في العلم وفي الدعوة وفي مش عارف ايه وبتاع فنفسه بقى نفسه يرى ايه؟ نفسه يرى تمكين
بقى له سنين. طبعا السنين دي بالنسبة له خمس سنين مسلا. فاهم ازاي؟ ما فيش صبر خالص. هو فاكر ان هو مجرد ايه خمس سنين التزم المفروض يقرا تمكين بقى كفاية كده
اه سيدنا نوح ما شفش تمكين على فكرة تسعمية وخمسين سنة ما شفش التمكين. هو قومه هلكوا على طول. لكن ما حصلوش ان هو ممكن منهم ابدا. يعني ايه للعلم بالشيء يعني؟ انا قصدي يعني انسان بيتسرع في الموضوع دوت. يتسبب في زلك ايه؟ حاجة من الاتنين. اول حاجة ان هو
بيسيب خالص وبيفطر. تبتدي بقى ايه تلاقيه ما بيشتغلش في الدعوة وخلاص. ريح. يقول لك اه زي ما تيجي بقى. ايه؟ اللي ربنا يكون. عارف انت ليه فضي دماغك بقى. هو مش شايف اثر. بقى له كتير شغال. وما فيش حاجة الناس ما
والبلد في اسوأ والناس بتبعد عن ربنا اكتر. هو ايه لازمة اللي احنا بنعمله ده؟ فضي دماغك بقى. يبتدي ايه؟ ريح ده ايه؟ ده عنده الحل الاولاني. الحل التاني يستعجل. الاستعجال ده هيؤدي به للتغيير خطة
تغيير نفسها. فبدل ما هو يمشي في خطة الانبياء في الصبر على الناس واصلاح الناس والدعوة الى الله. لا يا عم احنا ايه ايه اللي ايه اللي مشينا في السكة الطويلة دي. خش في الجهاد المسلح يابا على طول. وادي له في الدولة وفي الشرطة وفي الجيش
مولع في الناس دي كلها وخلاص ونتمكن وتخلص. ما هي دي من الافات دي من الحاجات دي من اسبابها ليه؟ العجلة ان في اسلاميين عندهم حماس للدين وعندهم رغبة في التمكين وهو شايف ان طريق الدعوة ده طريق الانبياء ده طويل. طب ما ننجز نفسنا هما الرصاصتين هنخلص الموضوع. نموت الراجل ده خلص الموضوع. هو فاكر ان هي
اخلص كده مسكين سازج ده الموضوع مستفحل في كل بيت وفي كل حارة وفي زنقة زنقة وكله كله كله الدنيا ده انت عايز شغل آآ اه سنين طويلة. والطريق السريع ده مش بيوصل على فكرة
يعني بيأخرنا. طب ما ما حصل اغتيالات كتير عملت ايه في العمل الاسلامي؟ اخرته. حيوان نتيجة ان هو اتأخر. واللي عمل اللي ليه التهور ده هو نفسه الان في السجون ما وصلناش لحاجة. ده ايه المشكلة؟ ولكنكم
تستعجلون. هو النبي قالها كده لخباب ان الاردت واخد بالك كان عايز حاجة كده بقى عايز حاجة ايه ننجز بقى احنا ايه ما تدعي ربنا والناس دي كلها تموت وخلاص
هو في ناس كده بس هو شايف ما فيش نبي دلوقتي يدعي فهو هيقوم بالمهمة دي لوحده هو شايف ده الحل ده الحل السريع فجاي جاي خباب يقول الا تدعو لنا الا تستنصر لنا؟ يعني احنا ايه لسة هنصبر! طب ما انت نبي وتدعي وتخلص. ماشي انا نبي ودعيت وخلصت. طب اللي بعديه
هيعملوا ايه ؟ وانا قاعد لهم ما لازم احط سنة عشان الناس تمشي عليها. ما انا مش موجود على طول. وده انا كده مش باعلمك حاجة فعشان كده قال له انه كان من كان قبلكم عشان تعرف ان الدنيا مش مش كل زمان فيه نبي
كان يؤتى بالرجل ينشر بمفرق رأسه الى يمشط بين لحمي وعظمه وامشاط الحديد ولكنكم قوم ايه؟ تستعجلون. تستعجل على ايه؟ هو الموضوع خدم الصحابة كم يعني؟ هو الموضوع كله كان عشرين تلاتين سنة وخلص القصة كلها. واغلبهم شاف التمكين
واتعلمنا كلنا كل حاجة خلاص وعرفنا الطريق ازاي. فدايما اللي يستعجل ده يا اخواننا ممكن يا اما بيوقف عمل يا اما بيضر العمل الاسلامي اكثر ما ينفعه. بسبب القضية الايه؟ الاستعجال. الاستعجال في صلاح الناس دعوت الناس فلم يستجيبوا خلاص طز فيهم يولعوا. في ناس كده
استريح بقى منه. الاستعجال في ان صاحبك مسلا يصلي. كلمته مرة كلمته مرتين. يا عم مش عايز يصلي. خلاص بقى. ده انت مش هتورد على جنة ابدا في ناس كده اصبر يا اخي عليه ادعوه مرتين ادعوه الف مرة ادعوه مليون مرة انت خسران ايه مش هتاخد اجر الدعوة؟ هو لازم يستجيب ليس عليك هداهم
واخد بالك طيب علاج الاستعجال. اول حاجة انك تفهم الكلام اللي انا قلته اللي هي ايه؟ افات الاستعجال. شف بقى الاستعجال ممكن يضرب الدين كله كله. يضرب كل حاجة عندك في الدين. الاستعجال دوت. يخليك تقع في المعاصي عشان
بيستعجل الدنيا. خليك تترك خدمة الدين الانسان بيستعجل التمكين. يخليك تدعي على نفسك وعلى عيالك وعلى الناس كلها وتخش النار بسبب الادعية اللي انت قاعد تدعيها على الشعب ده كله. بسبب استعجالك
آآ في الدعاء يخليك آآ دعائك ما يستجابش بسبب الاستعجال يعني ايه بص كل حاجة هتتضرب. استعجال. طب انا اعالج الموضوع ازاي؟ واحد. النظر لآفات الاستعجال اللي احنا زي قلناها فده بيهديك خالص تعرف ان انت اللي بتعمله ده غلط اهدى بقى شوية كده وريح معايا. نمرة اتنين قراءة القرآن بتدبر والنظر في سنن الله
الكونية في الايات خاصة قصص الانبياء. ترى انت الانبياء حصل معهم ايه مدى الصبر اللي حصلوا له وتشوف استعجال سيدنا يونس سبب له ايه؟ ما هو ربنا قال له كده. قال فاصبر لحكم ربك ولا تكن
كصاحب الحوت حصل له ايه لما استعجل وساب قومه ولم يستأزن الله تعالى زن ان ربنا ائذن له القي في بطن الحوت اذ نادى وهو مكزوم لولا ان تداركه نعمة من ربي لنبز
اه رأي اهو مزموم. هذا كلام صعب جدا يعني انسان يتخيل يقال يعني النبي كان هيحصل فيه كده بسبب ليس اجل حاجة صعبة جدا. واحنا ممكن يحصل فيه نيل لو
شوية. هو قعد على فكرة ما قعدش يومين عند قوم ودعاة كتير جدا. بس هو يعني كان مفروض يقعد اكتر من كده. يعني شأنه اعلى من كده. لولا انت دارك نعمة الله لا نبذ بالعار مزموم. طبعا ربنا تاب عليه ورفع شأنه واعز قدره يعني لا ينبغي لاحد ان ينتقص من يونس ابن متى عليه وعلى نبينا الصلاة
والسلام لكن الاستعجال بسببه عوتب يونس عليه السلام القي في بطن الحوت. قراءة سيرة النبي عليه الصلاة والسلام. الحديس هنا قلت لك انت خببني لو اردت ده هتلاقيه في السيرة
وهتلاقي المواقف بالزات العهد المكي ده لازم تشربه شرب. ازاي الصحابة كانوا عندهم صبر كده ما استعجلوش؟ ازاي كانوا بيشوفوا ابو جهل كده معدي الصبح والليل مش بيقتلوه. ما بيقتلوش لا هو معه حرس ولا معه حاجة يعني وطول النهار قدامهم. وبيشتم النبي عليه الصلاة والسلام
تقول لهم ما موتهوش ليه؟ عشان هم ما يستعجلوش. لو موتوا ابو جهل كانوا ابيدوا وبيدو ما فيش حاجة تمنعها الناس توبهم. مش لازم تحصل معجزة. السنن ستمضي. ولازم يتعلموا
ربنا بيقول لهم كفوا ايديكم واقيموا الصلوات والزكاة. ما تتهورش تهور سهل. الحكمة صعبة. انا احنا بنسيب سنن الاجيال اللي بعد كده اه. مش معنى ان معك نفي ان لازم يحصل لك معجزات وخلاص ونسيب الناس التانيين بقى اتصرفوا هم. الم تر للزين قيل لهم كفوا ايديكم واقيموا الصلاة
لا وقت الزكاة. واخد بالك؟ استعجلوا. عايزين قتال فلما كتب عليهم قتال ازا فريق منهم يخشون الناس خشية الله وشد خشية. والتانيين قالوا لنبي ابعت لنا ملكا نقاتل في ملكا نقاتل في سبيل الله. استعجلوا. فلما كتب عليهم القتال تولوا الا قليلا منهم. والله عليم بالظالمين. يعني كل حاجة تاخد وقتها
انت دلوقتي مش مؤهل انك انت تواجه عدوك. ما تستعجلش. ممكن انت وصلت مسلا استعدادك سبعين في المية. فاستعجلت دخلت ضيعت السبعين في المية. كان فاضل لك شوية كنت ببقى جاهز بس انت خدت قرار في وقت مش مناسب. وكان لسة عايز صبر شوية كمان. فبسبب عدم صبرك شوية كمان ضيعت كل اللي فات
فهمت؟ قراءة السيرة بفهم بالزات العهد المكي دوت. ان تتكلف التأني حتى يصير عادة. في واحد اصلا هو طبيعته كده ملهوج كده مستعجل في كل حاجة. ده بقى يحاول يعصى على نفسه ليمونة ويتكلف التأني. لغاية ما يبقى خلق له. انما الحلم بالايه؟ بالتحلم. وانما العلم بالتعلم وانما الصبر
بالتصبر. كل حاجة يا اخواننا تكلف. تتكلفها في الاول لغاية ما تصير عادة. ان تعلم ان ما شاء الله كان وما لم يشأ لم يكن وانه لن يكون في خلق الله الا ما اراد فلا تعجل. وان الامور بيده جل في علاه. واستعجالك لن يعجل قدرا
ولن يؤخر خدرا فانت امض على سنن الله وليس عليك النتائج. دي حاجة مهمة. انك انت تسبت في زهنك انك انت مش مطلوب منك النتائج. استعجال هل الانسان اصلا ناتج عن فهمه الخاطئ ان هو مطلوب منه ليه؟ النتائج. لازم نمكن. مين قال لك لازم تمكن؟ مش لازم انت تمكن. هو التمكين هيحصل. بس مش لازم يكون
يا اخي انت حط سمرة وموت مش مهم. واخد بالك؟ لازم اوصل في العلم لكزا. يا اخي ممكن ربنا ما خلاص هو قدر ان انت مش هتوصل لكزا. لكن يحب ان يراك بتبزل. شغال. ما فيش حاجة اسمها لازم بقى. ما فيش حاجة اسمها لازم دي لازم دي مش بتاعتك
توصل ما توصلش. ناس تستجيب لك ما تستجبلكش. اتنين ديني ومكن وانت عايش او انت مش عايش مش بتاعتك. يستجاب للدعاء ما يستجابش. مش بتاعتك سيدنا عمر يقول اني لاحمل هم الاجابة
ولكن احمل هم الدعاء قالوا لي قال فان الاجابة قرنة الدعاء. يعني الاجابة مش بتاعتي. اشيل همها ليه؟ تمكين الدين مش بتاعي اشيل همه ليه انا مطلوب اشتغل. ربنا بقى يمكن ازاي امتى؟ مش بتاعتي دي. ربنا يستجيب لي امتى ازاي؟ ربنا يهدي مين وما يهديش مين
ليس عليك هداهم. ربنا ريحنا خالص ولكن الله يهدي من يشاء. فاشتغل. ايه اللي يخليه يستعجل على ايه؟ هو انت عليك نتايج انت مستعجل على ايه؟ التأني من الله. والعجلة من مين؟ من الشيطان. بس خد بالك اوعى تقع
في العكس بقى. في واحد بقى تأني ممكن يوصل به لدرجة البطء الشديد. ويعني التبلنة بقى عارف اه والكسل والخمول لا لا لأ مش عايزين كسل وخمول. مش للدرجة دي عايزين وسط تأني مش
عسل وخمول وتردد شديد مبيعملش اي حاجة في الاخر ده لأ لزلك بص دعوة النبي عليه الصلاة والسلام الدعوة دي يا اخواننا من اعظم الدعوات ممكن تطلع منها فوايد كتير جدا. بص الكلمتين دول مرتبطين ببعض. اللهم اني اسألك الثبات في الامر. والعزيمة على الرشد. هو ده
الثبات في الامر دي اللي هي ايه؟ عكس الايه؟ عكس الاستعجال. ان انا اتثبت قبل ما اخد اي قرار قبل ما اخد اي موقف قبل ما اقول اي كلام ثبات في الامر
بس السبات الكتير قوي وصلني لايه؟ الخمول. وفي نفس الوقت عايز ايه عزيمة على رشدي اعمل حاجة بقى في الاخر مش هاقعد اتسبت بسببها لغاية ما باعملش حاجة في الاخر
فلازم ابقى واسط لا بتسبت قوي لغاية ما بعملش حاجة ولا ببقى اسخن قوي لدرجة ان انا ما بتسبتش الوسط الثبات في الامر والعزيمة على الايه؟ على الرشد. دي الافتين اللي كانوا معنا النهاردة اللي هم الملل
والاستعجال. اقول قولي هذا واستغفر الله لي ولكم. سبحانك اللهم وبحمدك